Село Зимевица - СВЕТИ МЕСТА
Начало » ДЪРЖАВИ » България » Област София » Зимевица
Зимевица е село в Западна България. То се намира в Община Своге, Софийска област,отстои на 20км от Своге.
Селото се намира в планината Понор, която е част от Западна Стара планина. Районът е варовиков с много карстови образувания,с множество пещери,като по известни са:Елата ,Каците,Колкина дупка,Буняко.
Зимевица е пръсната на махали,при средна надморска височина 1050 м.
В района на селото е минавал стар римски път, пресичащ Стара планина. Съществуват останки от римски калета, създадени за охрана н а пътя. Намерен е водопровод от калени тръби, датиран от I-III век.
През турското робство тук турци не са се заселвали.Населението е изцяло християнско. Състои се от източноправославни (около 85%) и евангелски (около 15%) християни.
Най-голямата културна забележителност на селото е древната църква „Свети Теодор Тирон“. Има твърдение, че тя е построена върху основите на раннохристиянски храм.Черквата е сравнително добре реставрирана отвън,но отвътре положението е плачевно-рушат се ценните средновековни стенописи!
Традиционни празници за селото са Тодоровден и Илинден, който се чества по стар стил на 2 август.
Местоположението на с.Зимевица и природните му дадености благоприятстват за развитиетото на разнороден туризъм.
Виж Средновековни църкви в Зимевица